**Час траје. Учитељ предаје. Ученици слушају. Чује се школско звоно. Учитељ напушта учионицу. Ученици истрчаше у двориште. Деца се играју у дворишту. Дечаци трче. Девојчице се смеју.**

На датом тексту смо увидели речи које означавају бића и предмете као и радњу.

Да видимо ову реченицу:

Учитељ предаје.

Ко у њој врши радњу? –учитељ шта учитељ ради ? –предаје

Ученици слушају? Ко слуша?-ученици Шта раде ученици ? – слушају

Субјекат означава вршиоца радње. Одредићемо која је реч у реченици субјекат тако што ћемо поставити питање.Ко или шта врши радњу?

Предикат означава шта ради субјекат. Предикат ћемо одредити тако што ћемо да питамо Шта субјекат ради?

Субјекат и предикат су главни делови реченице. Реченице које имају само један предикат су просте реченице.

Закључујемо : Реч у реченици која казује о коме се говори или ко врши радњу назива се СУБЈЕКАТ. Реч у реченици која казује шта неко ради или која се радња врши назива се ПРЕДИКАТ.

1.Субјекат подвуци једном а предикат двема цртама:

Ана црта.

Срета размишља.

Бака је уморна.

Деца се играју.

2.Уочавање субјекта и предиката (подвлачење у тексту).

*Дечаци се играју у парку*. *Јелена шета свог пса*. *Петар се љуља на љуљашци*.

*У хладу под липом седи бака*. *Птице цвркућу на гранама*.

*У граматици прочитај о субјекту и предикату*

*Домаћи задатак, стр.35,36 задатака1,2,3,4*